Pvpj 1110

Pvpj 1110 (rootsikeelne täielik nimi Pansarvärnspjäs 1110, kasutatakse ka tähistust Pv 1110) on Rootsi 90 mm vintraudne tagasilöögita tankitõrjekahur. Relv loodi 1950. aastal ja võeti kasutusele Rootsi kaitseväes 1959. Kokku toodeti seda 1600 tükki. Relva konstruktsioon on tänapäeval sama, aga laskemoona on modifitseeritud. Tüüpiliselt kasutati kahurit järelveetavana Volvo L3314-ga või selle peale paigutatult. Alates 1970. aastate lõpust paigutati kahureid ka veokitele Tgb 1111 või Bv 2062. Külma sõja ajal olid ainsad kasutajad Rootsi ja Iirimaa. Iiri armee katsetas kahurit ka lahtiselt ühe Comet tanki peale torni asemele paigutatult. Mõlemad on selle teenistusest maha kandnud (Rootsi 1990. aastate lõpus). Lisaks anti 300 kahurit Eestile, Lätile ja Leedule, kus neid siiani kasutatakse. 90 mm suurtükk on tagasilöögita mitmeotstarbeline ründe- ja kaitserelv soomukite, raudbetoonkindlustuste ja nende sisse varjunud elavjõu hävitamiseks. Relv on konstrueeritud jalaväerelvana tulistamiseks nii maapinnalt kui ka maasturilt. Kahuril on optiline sihik ja varuvariandina ka mehaaniline sihik. Lisaks on kahuril 7,62 mm märkimispüss (salves kümme padrunit). Talvetingimustes saab kahuri paigutada ka spetsiaalsele kelgule (pulka) või suuskadele. 90 mm tankitõrjekahuri meeskonda kuulub 5 meest: relvaülem, sihtur, laadur, abilaadur, abilaadur-maasturijuht. Juhul kui meeskonnal puudub maastur, siis maasturijuht täidab meeskonnas abilaaduri kohuseid ja enamasti ka julgestaja ülesandeid. Relv on konstrueeritud tagant väljuvate gaaside tööpõhimõttel, seepärast on raud avatud mõlemast otsast. Et kahur on tagasilöögita, puudub sel tagasilööki summutav konstruktsioon. Relvaraud on riputatud munaka abil, mis võimaldab raua liigutamist nii horisontaalselt kui ka vertikaalselt. Rauda liigutatakse sihtimise ajal kahe käepideme abil. Eesmine käepide on varustatud pidurdushoovaga, mille abil saab munakat pidurdada ning rauda fikseerida. Tagumine on püstolkäepide, kus paikneb päästemehhanism ja on võimalik relvi kaitseriivistada. Pvpj 1110 on mõeldud kasutama HEAT mürske, rootsikeelse nimetusega spårljuspansarspränggranat, lühendatult slpsgr: Spårljuspansarspränggranat m/62 – 10,7 kg HEAT mürsk, läbistab 380 mm (RHA) soomust. Spårljusövningsggrana m/62 – 10,7 kg õppemürsk. Ei sisalda lõhkelaengut. Spårljuspansarspränggranat m/77 – 11,2 kg HEAT mürsk, mis läbistab 500 mm (RHA) soomust. Spårljuspansarspränggranat m/84 – 10 kg HEAT mürsk, mis läbistab 800 mm (RHA) soomust. Efektiivne laskekaugus liikuva sihtmärgi pihta max.: 700 m Mürsu maksimaalne lennukaugus: 3000 m Mürsu algkiirus: 700 m/s Kumulatiivmürsu M 62 soomustläbitavus: 300 mm Lahinguline laskekiirus: – 2 lasku kahurist ja 1 lask märkimispüssist: 13 sek – 6 lasku: 60 sek Kahuri kaal (üldkaal ilma lisavarustuseta): 260 kg Raud Kaliiber: 90 mm Pikkus koos gaasilehtriga: 3691 mm Kaal (ilma optilise sihikuta): 125 kg Vintsoonte arv: 56 keeret Märkimispüss Kaliiber: 7,62 mm Kaal koos täis salvega: 4,3 kg Laskemoona tüüp: 7,62x51 mm Salvemaht: 20 padrunit Lafett Kõrgus: 275–870 mm Kliirens transpordiasendis: 470 mm Ratta vahe: 1150 mm Laius transpordiasendis: 1375 mm Pikkus transpordiasendis: 4100 mm Rehvi mõõt: 31/2 x 19 Rõhk: 1,4 kp/cm Kaal: 135 kg Optiline sihik Suurendus: 4 x Sihiku vaatenurk: 1–75 tuh (10 kraadi) Kaal: 2,5 kg Laskemoon Lasukomplekti kaal: 9,6 kg Laskemoonakonteiner kahe lasuga: 22 kg  Ukraina Pvpj 1110 Avvecklad 90 mm tankitõrjekahuri PVPJ 1110 õpik, Maaväe Staap, 2003. Eesti kaitseväes kasutusel olevad relvad 90mm kahur: 90mm ja 106mm tankitõrjekahuri lahinguliste võimaluste võrdlus. Joonas Jürisaar, Tartu, 2003 Військові України отримали безвідкотні гармати “Pansarvärnspjäs 1110” (vaadatud: 23.08.2022) John Norris Anti-Tank Weapons 1996 ISBN 1857531779 Prieštankinis beatošliaužis pabūklas PV1110 (leedu keeles) Pansarvärnspjäs 1110 Avvecklad (rootsi keeles)